1836లో అగస్టస్ చాప్మెన్ అలెన్, జాన్ అలెన్ సోదరులచే రియల్ ఎస్టేట్ (గృహ నిర్మాణం)సంస్థ వ్యాపార నిమిత్తం బఫెల్లో బేయూ సమీపంలో6,442 ఎకరాల భూమి కొనుగోలు చేయబడటం ఈ నగర నిర్మాణానికి పునాది వేసింది.
అలెన్ సోదరులు ఈ నగరానికి "బాటిల్ ఆఫ్ జాన్ శాన్ జాసింటో " యుద్ధానికి నాయకత్వం వహించిన టెక్సాన్‌ల ప్రముఖ జనరల్, తరువాతి కాలంలో 1836 టెక్సాస్ ప్రెసిడెంట్‌గా పనిచేసిన "శామ్ హ్యూస్టన్ " జ్ఞాపకార్ధం హ్యూస్టన్‌గా నామకరణం చేసారు.1837లో ఈ నగరానికి పురపాలక వ్యవస్థను మంజూరు చేయబడి మొదటి మేయర్‌గా జేమ్స్ ఎస్.హోల్‌మన్ అయ్యాడు.అదే సంవత్సరం హ్యూస్టన్ హర్రిస్ బర్గ్ కౌంటీ (ప్రస్తుతం హర్రిస్ కౌంటీ) సీటైంది.అంతేకాక రిపబ్లిక్ ఆఫ్ టెక్సాస్‌కు తాత్కాలిక ముఖ్యపట్టణం అయింది.1840లో చాంబరాఫ్ కామర్స్‌ను స్థాపించి జలమార్గ వాణిజ్యం, రవాణా అభివృద్ధికోసం "బఫ్ఫెల్లో బేయూ" రేవు నిర్మాణం పూర్తిచేసారు.
1860 నాటికంతా హ్యూస్టన్ రైలు మార్గాలు, వ్యాపారకేంద్రంగా పత్తి ఎగుమతుల కారణంగా అభివృద్ధిని సాధించింది.రైలు మార్గాలు టెక్సాసునుండి హ్యూస్టన్ వరకూ పొడిగించబడ్డాయి.అమెరికన్ సివిల్ వార్ కాలంలో హ్యూస్టన్ జనరల్ బ్యాంక్‌హెడ్ నాయకత్వంలో జరిగిన "ది బాటిల్ ఆఫ్ గాల్వ్‌స్టన్ "
యుద్ధానికి నిర్వాహ కేంద్రంగా ఉంది.యుద్ధానంతరం ఇక్కడి వ్యాపార అవసరాల నిమిత్తం నగరం రేవులవైపు విస్తరించడం ఆరంభమైంది. ఈ కారణంగా నగరం డౌన్ టౌన్, గాల్వ్‌స్టన్ రేవుల మధ్య ప్రాంతం వ్యాపారకేంద్రంగా అభివృద్ధి చెందింది.1890 నాటికంతా హ్యూస్టన్ టెక్సాస్‌కు ప్రముఖ రైల్ కేంద్రంగా మారింది.
1990లో గాల్వ్‌స్టన్ హరికెన్ తుఫానుకు గురి కావడంతో హ్యూస్టన్ నగరానికి రేవు నిర్మాణం అవసరం ఏర్పడింది.తరువాతి సంవత్సరం బ్యూమోంట్ సమీపంలో
"స్పిండిల్ టాప్ ఆయిల్ ఫీల్డ్ "' వద్ద చమురు నిలవలు కనుగొనబడటం టెక్సాస్ చమురు వ్యాపారాన్ని అభివృద్ధిపధం వైపు నడిపించింది.1902లో హ్యూస్టన్ 
షిప్ (ఓడ)కాలువ అభివృద్ధి పధకానికి ప్రెసిడెంట్ "దియోడర్ రూజ్‌వెల్ట్ "చే 10లక్షల డాలర్ల నిధి మంజూరైంది.1910 నాటికి జనాభా 78,800 చేరుకొనడంతో 
ఒక్ దశాబ్ధకాలంలో జనసంఖ్య రెండింతలైంది.నగర జనాభాలో మూడింట ఒకభాగం ప్రజలు ఆఫ్రికన్ అమెరికన్లు.వారి సంఖ్య 23,929 వీరంతా అధికంగా వ్యాపార వాణిజ్య రంగాలలో స్థిరపడిన వారే.1914 ప్రెసిడెంట్ "వుడ్రో విల్సన్ "చే హ్యూస్టన్ నగర రేవు ప్రారంభోత్సవం జరగడం హ్యూస్టన్ నగరాన్ని టెక్సాస్ నగరంలోనే అధిక జనసంఖ్య కలిగిన నగరంగా చేసింది అలాగే హరీస్ అధిక జనసంఖ్య కలిగిన కౌంటీ అయింది. 

రెండవ ప్రపంచ యుద్ధం నగర జలరవాణాను,రవాణా అయ్యే సరుకుల మోతాదుపై చెడు ప్రభావం చూపించినా యుద్ధం నగరానికి ఆర్థిక ప్రయోజనం కలిగించింది.
యుద్ధావసరాల కారణంగా పెరోలియ రసాయన, చమురుశుద్ధి కర్మాగారాల పరిశ్రమలు షిప్ కెనాల్ (రవాణా కాలువ)తీరాలలో నిర్మించబడ్డాయి.యుద్ధకాలంలో పెట్రోలియమ్, రబ్బర్ ఉత్పత్తులకు అధిక అవసరం ఏర్పడటం ఇందుకు కారణం.మొదటి ప్రపంచయుద్ధ కాలంలో నిర్మించ బడిన "ఎలింగ్టన్ ఫీల్డ్ " తిరిగి ప్రాధాన్యత సంతరించుకుని అధిక సామర్ధ్యంతో బాంబార్డియర్స్, నావికాదణానికి శిక్షణ ఇవ్వడం ప్రారంభించింది.1945లో ఎమ్.డి ఆన్డర్‌సన్ సేవా సంస్థచే "టెక్సాస్ మెడికల్ సెంటర్ " రూపుదిద్దుకుంది.యుద్ధానంతరం హ్యూస్టన్ నగర ఆర్థికరంగంలో రేవు, జలరవాణా 
ప్రముఖ పాత్ర వహించాయి.1948లో అభివృద్ధి చెందిన నగర పరిసర ప్రాంతాలను నగరంలో విలీనం చెయడంతో నగరమూ నగరభూభాగమూ విస్తరించింది.

1950లో ఎయిర్కండిషనర్ల (శితలీకరణ యంత్రాలు) అందుబాటులోకి రావడంతో హ్యూస్టన్ నగరంలోని అనేక పరిశ్రమలు తిరిగి ప్రారంభించబడటం నగరం అత్యంత శీఘ్రగతిలో ఆర్థిక పురోగతిని సాధించింది.విద్యుత్‌ఉత్పత్తిలో ప్రత్యేక అభివృద్ధిని సాధించి విద్యుత్ రంగంలో నగరం కీలకపాత్ర వహిస్తూ ముందుకు సాగింది.రెండవ
ప్రపంచ యుద్ధసమయంలో యుద్ధావసరాలకు ఓడనిర్మాణం విశేష అభివృద్ధి సాధించడం నగరాభివృద్ధికి కొంత కారణం అయింది.1961లో నాసావారి "మ్యాన్‌డ్
స్పేస్ క్రాఫ్ట్ సెంటర్ " (తరువాతి కాలంలో ఇది 1973 నుండి "లిండన్ బీ జాన్సన్ స్పేస్ సెంటర్‌గా" నామాంతరం చెందింది) స్థాపనతో నగరంలో ఎయిరో స్పేస్ పరిశ్రమకు శ్రీకారం చుట్టింది.1965లో ప్రపంచలోని మొట్టమొదటి ఇండోర్ గేమ్ స్టేడియమ్ "ఆస్ట్రోడోమ్ " నిర్మాణం హ్యూస్టన్ నగర ప్రత్యేక ఆకర్షణలలో ఒకటి.ఆస్ట్రోడోమ్ స్తేడియమ్ ఎనిమిదవ వింతగా ప్రాచుర్యం పొందింది.1970లో రస్ట్‌బెల్ట్ నుండి వచ్చిచేరిన ప్రజలతో హ్యూస్టన్ నగర జనసంఖ్యలో పెనుమార్పులు 
కనపడసాగాయి.కొత్త నివాసితులు చమురు రంగంలో రూపొందిన ఉద్యోగాలతో ఉపాధి పొందడానికి వచ్చిచేరారు.1980 వరకూ సాగిన జనాభివృద్ధి ఆతరువాత చమురు ధరలు పడిపోవడంతో కొంత ఆగింది.1986లో "స్పేస్ షట్టిల్ చాలెంజర్ "ప్రయోగించిన కొంతసేపటిలోనే కాలిపోవడంతో స్పేస్ (అంతరిక్షం) పరిశ్రమ కొంత వనుకడుగు వేసింది.

1980 నగర ఆర్థికాభివృద్ధి కొంత కాలంపాటు తగ్గుముఖం పట్టింది.1990 నుండి హ్యూస్టన్ నగరం అనఆర్ధికరంగ తిరోగతిని అధిగమించడానికి కొత్త ప్రయత్నాలు ప్రారంభించింది.ముందుగా పెట్రోలియ ఉత్పత్తులమీద ఆధారపడటం కొంత తగ్గించి ఎయిరో స్పేస్, ఆరోగ్య సంరక్షక వస్తువుల ఉత్పత్తి వైపు దృష్టి సారించింది.1997లో హ్యూస్టన్ ఆఫ్రికన్ అమెరికన్ అయిన "లీ పి బ్రౌన్" నును మేయరుగా ఎన్నుకుంది.
2001లో సంభవించిన "ట్రాపికల్ స్ట్రోమ్ అలిసన్ " తుఫాను కారణంగా హ్యూస్టన్ నగరం 37 అంగుళాల నీటి వరదను చవిచూసింది.ఇది 20 మంది ప్రాణాలను బలికొనడమే కాక నగరానికి కొన్ని బిలియన్‌ డాలర్ల నష్టాన్ని కలిగించి అత్యంత విషాదాన్ని సృష్టించిన వరదగా నమోదైంది.హ్యూస్టన్ ఆధారిత విద్యుత్
పరిశ్రమ "ఎన్‌రాన్ " భాగస్వామ్యలోపాల కారణంగా భారీ పతనం మరింత సంచలనానికి కారణం అయింది.
2005లో న్యూఆర్లిన్స్‌లో సంభవించిన "హరికేన్ కాతరినా " కారణంగా అక్కడి నుండి వచ్చి చేరిన 1,50,000 మంది ప్రజలకు హ్యూస్టన్ నగరం ఆశ్రయం కల్పించింది.సుమారు ఒక నెల తరువాత హ్యూస్టన్ నగరంలో సంభవించిన హరికెన్ రీటా కారణంగా 25 లక్షల మంది నగరాన్ని వదిలి గల్ఫ్ కోస్ట్ చేరడం విశేషం. ఇది కల్పించిన నష్టం స్వల్పమే అయినా ఈ సంభవం భారీగా నగరవాసులను శరణార్ధులుగా చేసి అమెరికా చరిత్రలో స్థానం సంపాదించింది.

ప్రయాణ సౌకర్యాలు
చరిత్ర
విద్యా రంగం
వాతావరణం